CELEX: 22002D0135(01)
Language: el
Date: 2002-09-27 00:00:00
Title: Απόφαση της Μεικτής Επιτροπής του ΕΟΧ αριθ. 135/2002, της 27ης Σεπτεμβρίου 2002, για την τροποποίηση του πρωτοκόλλου αριθ. 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

22002D0135(01)

Απόφαση της Μεικτής Επιτροπής του ΕΟΧ αριθ. 135/2002, της 27ης Σεπτεμβρίου 2002, για την τροποποίηση του πρωτοκόλλου αριθ. 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 336 της 12/12/2002 σ. 0036 - 0037

Απόφαση της Μεικτής Επιτροπής του ΕΟΧαριθ. 135/2002της 27ης Σεπτεμβρίου 2002για την τροποποίηση του πρωτοκόλλου αριθ. 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως τα άρθρα 86 και 98,Εκτιμώντας τα ακόλουθα:(1) Το πρωτόκολλο αριθ. 31 της συμφωνίας τροποποιήθηκε με την απόφαση αριθ. 111/2002 της Μεικτής Επιτροπής του ΕΟΧ, της 12ης Ιουλίου 2002(1).(2) Κρίνεται σκόπιμο να επεκταθεί το πεδίο συνεργασίας των συμβαλλόμενων μερών της συμφωνίας ώστε να συμπεριλάβει την απόφαση 2001/792/ΕΚ, Ευρατόμ του Συμβουλίου, της 23ης Οκτωβρίου 2001, περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας(2).(3) Επομένως, το πρωτόκολλο αριθ. 31 της συμφωνίας πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2003,ΑΠΟΦΑΣΙΖΕΙ:Άρθρο 1Το άρθρο 10 (πολιτική άμυνα) του πρωτοκόλλου αριθ. 31 της συμφωνίας τροποποιείται ως εξής:1. Το κείμενο της παραγράφου 5 αντικαθίσταται από το ακόλουθο κείμενο:"Τα κράτη ΕΖΕΣ συμμετέχουν στα κοινοτικά προγράμματα δράσης και στους μηχανισμούς που αναφέρονται στην παράγραφο 8."2. Στις παραγράφους 6 και 7 οι λέξεις "Κοινοτικά προγράμματα δράσης" αντικαθίστανται με τις λέξεις "Κοινοτικά προγράμματα δράσης και μηχανισμοί".3. Το κείμενο της παραγράφου 8, εκτός από τις περιπτώσεις, αντικαθίσταται από το ακόλουθο κείμενο:"Οι ακόλουθες κοινοτικές πράξεις, καθώς και οι πράξεις που απορρέουν από αυτές, αποτελούν αντικείμενο του παρόντος άρθρου:α) κοινοτικές πράξεις που τίθενται σε ισχύ έως την 1η Ιανουαρίου 2000:"4. Μετά το στοιχείο α) της παραγράφου 8 προστίθεται το ακόλουθο στοιχείο:"β) κοινοτικές πράξεις που τίθενται σε ισχύ από την 1η Ιανουαρίου 2003:- 32001 D 0792: Απόφαση 2001/792/ΕΚ, Ευρατόμ του Συμβουλίου, της 23ης Οκτωβρίου 2001, περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας (ΕΕ L 297 της 15.11.2001, σ. 7).- Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:Οι χώρες ΕΖΕΣ ειδοποιούν την Επιτροπή σύμφωνα με το άρθρο 2 παράγραφος 1 στοιχείο β) στην Επιτροπή."Άρθρο 2Η παρούσα απόφαση αρχίζει να ισχύει στις 28 Σεπτεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Η απόφαση εφαρμόζεται από την 1η Ιανουαρίου 2003.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 27 Σεπτεμβρίου 2002.Για τη Μεικτή Επιτροπή του ΕΟΧΟ ΠρόεδροςGunnar Snorri Gunnarsson(1) ΕΕ L 298 της 31.10.2002, σ. 37.(2) ΕΕ L 297 της 15.11.2001, σ. 7.(3) Έχουν αναφερθεί συνταγματικές απαιτήσεις.